Kamu bisa jelasin ke aku soal Pambuluah darah dalam bahasa minangkabau?

Pambuluh darah adolah bagian dari sistem paredaran nan maedarkan darah ka sadoalah bagian tubuah manusia. Pambuluah iko maedarkan sel-sel darah, nutrisi, dan oksigen ka jaringan tubuah sarato maangkuik limbah dan karbondioksida untuak dikaluakan dari tubuah. Pambuluah darah sangek pantiang untuak kalansuangan iduik dek sadoalah jaringan tubuah bagantuang kapadonyo. Ado limo jinih pambuluah darah, yaitu arteri, nan mambaok darah dari jantuang; arteriol; pambuluah kapiler, tampek tajadinyo patukaran aia dan bahan-bahan kimia antaro darah jo jaringan tubuah; venula; sarato vena, nan mambaok darah dari pambuluah kapiler baliak ka jantuang.

Istilah vaskular, nan aratinyo 'bakaitan jo pambuluah darah', barasa dari bahaso Latin vas, nan aratinyo 'pambuluah'. Babarapo bagian tubuah, misanyo tulang rawan, epitelium, sarato lensa jo kornea mato, indak mamiliki pambuluah darah sainggo disabuik avaskular.